**คณะสัตวแพทยศาสตร์ มข. จัดโครงการถอดบทเรียนและถ่ายทอดประสบการณ์การบริหารงานภายในคณะ**

 เมื่อวันพฤหัสบดีที่ 25 กรกฎาคม 2562 ที่ผ่านมา คณะสัตวแพทยศาสตร์ มหาวิทยาลัยขอนแก่น โดยงานบริหารและธุรการ กองบริหารงานคณะ ได้จัดโครงการถอดบทเรียนการบริหารงานและถ่ายทอดประสบการณ์ภายในคณะขึ้น เพื่อเป็นการบริหารจัดการกระบวนการจัดการความรู้อย่างมีประสิทธิภาพ เป็นการเสริมสร้างความรู้และแลกเปลี่ยนประสบการณ์การทำงาน และสามารถนำมาพัฒนาปรับปรุงในงานต่าง ๆ ของบุคลากรคณะได้ โดยในวันดังกล่าว **รศ.น.สพ.ดร.ชูชาติ กมลเลิศ** คณบดี ให้เกียรติเป็นประธานกล่าวเปิดโครงการ และมีการถอดบทเรียน 2 ด้าน ได้แก่ (1)ถอดบทเรียนการบริหารงานด้านพัสดุ โดย **นายอุดร พุทธิมา** ผู้อำนวยการกองบริหารงานคณะ เป็นวิทยากร และ (2) ถอดบทเรียนการบริหารงานด้านการเงิน โดย **นางพัชรียา คนชาญ** อดีตหัวหน้างานแผนและงบประมาณ เป็นวิทยากร ซึ่งบุคลากรคณะให้ความสนใจเข้าร่วมโครงการดังกล่าวจำนวนมาก บรรยากาศของการจัดโครงการเป็นไปด้วยความอบอุ่นและเป็นกันเอง